***Ringenes herre*** er en filmtrilogi basert på boka *Ringenes herre* av J.R.R. Tolkien. Trilogien består av *Ringens brorskap* (2001),*To tårn* (2002) og *Atter en konge* (2003). Filmene ble meget populære og samlet innbrakte de rundt 20 mrd. kroner på kino. Trilogien ble også meget godt mottatt av filmanmelderne.

Handlingen pågår i fantasiverdenen Midgard. Den følger den unge hobbiten Frodo Lommelun på hans oppdrag sammen med Ringens brorskap, for å ødelegge den ene ringen og dermed tilintetgjøre den onde Sauron. Brorskapet blir brutt og Frodo fortsetter turen sammen med lojale Sam og den forræderske Gollum. Samtidig forener Gandalf og Aragorn, det frie folket i Midgard til kamp mot Sauron og hans allierte Saruman.

Filmene er regissert av Peter Jackson og utgitt av New Line Cinema. Det er en av de dyreste filminnspillingene i historien med et budsjett på 270 millioner amerikanske dollar, prosjektet tok over åtte år og filmene ble filmet i Peter Jacksons hjemland New Zealand.

Filmene var en stor suksess på kino og har til sammen vunnet 17 Oscar-statuetter.

I 1978 ble det laget en helaftens tegnefilm som dekker det meste av boka.

Popularitet
-----------

De tre filmen ble blant de aller mest besøkte filmene i 2000-årene og tilsammen innbrakte de over 2,9 mrd dollar (ca 20 mrd kroner), hvorav over $1 mrd i USA alene. Den første filmen, *Ringenes brorskap*, innbrakte $869,3 millioner på og ble den nest mest innbringende filmen i 2001. *To tårn* innbrakte $923,3 millioner, mens *Atter en konge* innbrakte over $1,1 mrd. Begge endte opp som de mest innbringende filmene i 2002 og 2003.

Filmene ble meget godt mottatt av filmanmelderne og har alle over 90% på Rotten Tomatoes og 88-94 % på Metacritic.

Skuespillere
------------

Galleriet viser noen av de viktigste skuespillerne med engelske originalversjoner av rollenavnene i parentes.

* Sean Astin (Samwise Gamgee)Sean Astin (Samwise Gamgee)
* Billy Boyd (Peregrin 'Pippin' Took)Billy Boyd (Peregrin 'Pippin' Took)
* Brad Dourif (Grima Wormtongue)Brad Dourif (Grima Wormtongue)
* Bernard Hill (King Théoden)Bernard Hill (King Théoden)
* Ian Holm (Bilbo Baggins)Ian Holm (Bilbo Baggins)
* Lawrence Makoare (Uruk-hai-lederen Lurtz)Lawrence Makoare (Uruk-hai-lederen Lurtz)
* Sir Ian McKellen (Gandalf)Sir Ian McKellen (Gandalf)
* Dominic Monaghan (Meriadoc 'Merry' Brandybock)Dominic Monaghan (Meriadoc 'Merry' Brandybock)
* Viggo Mortensen (Aragorn)Viggo Mortensen (Aragorn)
* John Noble (Denethor)John Noble (Denethor)
* Miranda Otto (Eowyn)Miranda Otto (Eowyn)
* John Rhys-Davies (Gimli)John Rhys-Davies (Gimli)
* Andy Serkis (Gollum/Sméagol)Andy Serkis (Gollum/Sméagol)
* Liv Tyler (Arwen)Liv Tyler (Arwen)
* Hugo Weaving (Elrond)Hugo Weaving (Elrond)
* Elijah Wood (Frodo Baggins)Elijah Wood (Frodo Baggins)

Referanser
----------

1. 1 2  «The Lord of the Rings Movies at the Box Office - Box Office Mojo». *www.boxofficemojo.com*. Besøkt 18. mars 2016.
2. ↑  «The Lord of the Rings: The Fellowship of the Ring». *www.rottentomatoes.com*. 19. desember 2001. Besøkt 18. mars 2016.
3. ↑  «The Lord of the Rings: The Two Towers». *www.rottentomatoes.com*. 12. desember 2002. Besøkt 18. mars 2016.
4. ↑  «The Lord of the Rings: The Return of the King». *www.rottentomatoes.com*. 17. desember 2003. Besøkt 18. mars 2016.
5. ↑  «The Lord of the Rings: The Fellowship of the Ring». *Metacritic*. Besøkt 18. mars 2016.

Eksterne lenker
---------------

* (en) Offisielt nettsted Rediger på Wikidata

* (en) The Lord of the Rings film trilogy – kategori av bilder, video eller lyd på Commons Rediger på Wikidata

* (en) The Lord of the Rings film trilogy – galleri av bilder, video eller lyd på Commons Rediger på Wikidata
* Filmenes offisielle side

|  |  |
| --- | --- |
| Oppslagsverk/autoritetsdata | Encyclopædia Britannica **·** BIBSYS **·** VIAF **·** VIAF **·** VIAF **·** GND **·** LCCN **·** BNF **·** BNF (data) **·** NKC **·** BBC Things
 |